KOMISIJOS REGLAMENTAS (EB) Nr. 816/2009
2009 m. rugsėjo 7 d.
iš dalies keičiantis Reglamentą (EB) Nr. 1484/95, nustatantį išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143 straipsnį ir 4 straipsnį,
atsižvelgdama į 2009 m. liepos 7 d. Tarybos reglamentą (EB) Nr. 614/2009 dėl bendros prekybos ovalbuminu ir laktalbuminu sistemos (2), ypač į jo 3 straipsnio 4 dalį ir 10 straipsnį,
kadangi:
(1)
Komisijos reglamentu (EB) Nr. 1484/95 (3) buvo nustatytos išsamios papildomų importo muitų sistemos taikymo taisyklės ir tipinės paukštienos ir kiaušinių sektoriams bei ovalbuminui taikomos kainos.
(2)
Duomenis, kuriais remiantis nustatomos Reglamento (EB) Nr. 1234/2007 141 straipsnio 3 dalyje nurodytos tipinės kainos, turi būti paprasta gauti, jie turi būti prieinami nuolat, patikimi ir nepriklausyti nuo atitinkamų ūkio subjektų. Kadangi Reglamento (EB) Nr. 1484/1995 2 straipsnio 1 dalyje nurodyti duomenys šiuos reikalavimus atitinka ne visada, todėl tikslinga juos pakeisti pagal 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (4) 308d straipsnį surinkta Bendrijos stebėjimo informacija. Kartu tikslinga panaikinti to paties Reglamento (EB) Nr. 1484/95 2 straipsnio 2 dalyje nustatytą prievolę duomenis pateikti kiekvieną savaitę.
(3)
Papildomas muitas importui pagal Pasaulio prekybos organizacijoje nustatytas tarifines kvotas negali būti nustatomas. Todėl tikslinga atnaujinti su šiomis kvotomis susijusių reglamentų sąrašą.
(4)
Todėl Reglamentas (EB) Nr. 1484/95 turėtų būti iš dalies pakeistas.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1484/95 pakeičiamas taip:
1.
2 straipsnis pakeičiamas taip:
„2 straipsnis
1. Tarybos reglamento (EB) Nr. 1234/2007 (5) 141 straipsnio 3 dalyje ir Reglamento (EEB) Nr. 2783/75 3 straipsnio 3 dalies antroje pastraipoje nurodytos tipinės kainos nuolat nustatomos remiantis pagal Komisijos reglamento (EEB) Nr. 2454/93 (6) 308d straipsnį surinkta Bendrijos stebėjimo informacija.
2. Tipinės kainos pateikiamos šio reglamento I priede.
2)
6 straipsnis pakeičiamas taip:
„6 straipsnis
1 straipsnyje nustatyti papildomi muitai netaikomi importui, vykdomam pagal Komisijos reglamentus (EB) Nr. 533/2007 (7), (EB) Nr. 539/2007 (8), (EB) Nr. 616/2007 (9), (EB) Nr. 1385/2007 (10) ir (EB) Nr. 536/2007 (11).
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugsėjo 7 d.